JUMAL KÕNELEB
Tere tulemast minu ja Joy seltsi.
Täna jätkame teemal kui oluline on Jumala Sõna.
See saatesari räägib Jumala tundmisest.
Kui soovid õppida Jumalat tundma, pead teadma Tema tahet.
Tema tahe on kirjas Tema Sõnas. Piibel on võtmeks Jumala tundmises.
Kõige tähtsam võti, milles leidub kogu ilmutus Tema loodu kohta.
Täna soovime sind tuua ühe tähendamissõna juurde, mis on
Jeesuse sõnul kõige tähtsam tähendamissõnadest.
Või kuidas, Joy?
Imeline, et Jeesus ütleb külvajast rääkides, et kui te seda
tähendamissõna ei mõista, siis te ei mõista ka teisi.
Jeesus peab seda justkui teistest tähendamissõnadest tähtsamaks.
See on ka üks, mille Ta lahti seletab. Kõiki Ta ei seleta.
Seda Ta selgitab. Loeme algul.
Viimati ütlesin - üks sõna Jumalalt võib muuta sinu elu.
Seetõttu on Jumala Sõna nii oluline.
Tähendamissõna külvajast leidub Uues Testamendis mitmes kohas,
aga ma loen nüüd Matteuse evangeeliumi versiooni.
Mt.13:3 "Ja tema rääkis neile palju asju tähendamissõnadega. Ta ütles:
"Vaata, külvaja läks välja külvama. Ja külvamisel pudenes osa seemnest
tee äärde ning linnud tulid ja nokkisid selle. Aga osa kukkus
kivisele maale, kus sel polnud palju mulda, ja see tärkas kohe,
sest sel polnud sügavat mulda. Ent päikese tõustes see närtsis
ja kuivas ära, sest sel polnud juurt. Osa seemet kukkus ohakate
sekka ning ohakad sirgusid ja lämmatasid selle.
Aga osa kukkus heasse mulda ning kandis vilja, mõni sada, mõni
kuuskümmend, mõni kolmkümmend seemet. Kel kõrv on see kuulgu!""
Markuse evangeeliumis, kus Jeesus seletab selle tähendamissõna lahti
ütleb Ta lihtsalt: (Mk.4:14) "Külvaja külvab Sõna."
Selles on imeline võti täiesti uude maailma, kui mõistame,
et Jumala Sõna ongi seeme.
Iga Jumala Sõna on seeme, mis võib kanda vägevat, imelist
saaki, kui see külvata heale maale. Sellest soovime täna rääkida.
Kuidas sina võid asuda ehitama Jumala riiki oma elus, külvates
häid seemneid heasse maasse.
Kas näitan, mis mul kaasas on? Näita oma seemneid!
Mul on täna kõikvõimalikke rekvisiite kaasas.
Need on meie õpetaja Merja Tammise seemned, tema külvas paprikat.
Ta arvab, et paprika kasvab Soomes. Siin on spinatiseemned.
Mulle ei meeldi spinat! Seda ma ei külva.
Muru seemned. Neid me külvame koolis Ülestõusmispühade ajal.
Rediseseemned. Vaatame. Teie neid ilmselt hästi ei näe.
Need seemned on pisikesed. Nagu mingi puru. Leides seda
köögilaualt, viskaks ma need ära. Need on nagu mingi mõttetu puru.
Mõelda, et iga sellise pisikese seemne sees on kõik see,
mis teeb redisest redise.
Kui see puru maha külvata, kasvab sellest redis.
See on suur ime. Mõelda, kuidas Issand on osanud teha nii, et
sellest seemnest võib kasvada lill või redis või porgand.
Seemne sees on kõik selleks vajalik.
Vaja on vaid õigeid kasvutingimusi.
Jeesus ütleb, et Sõna on seeme. Ta mõtleb sellega, et selle Sõna
sees on kõik see vägi, mis on vajalik, et just see sünniks.
Matteuse13:31 ütleb Jeesus:
"Taevariik on sinepiivakese sarnane."
Kogu rahu, rõõm, vägi, rõõm, üliküllus, hoolitsus ja tervis ehk
Taevariik on sinepiseemne sarnane.
Sinepiseeme on seemneist kõige pisem. Kui mees selle põllule
külvas, kasvas sellest suur puu, mille okstele tegid linnud pesa.
Jeesus tahab öelda, et selle seemne sees on vägi, mida me eluks vajame.
Mul on kaasas ka suurem kott. Minu oma seemnekott.
Mis need minu seemned on? - Mis koti sees on?
Rääkisin, kuidas Sõna muutis meie elu kui õppisime,
et Jeesus tervendab tõesti haigeid.
Tema haavade kaudu oleme saanud terveks.
See on Piiblis kirjas. -Ta parandab kõik meie haigused.
Minu kätte sattus T. L. Osborni raamat "Haiged paranevad".
See on vägev raamat seetõttu, et siia on kogutud otse Piiblist
kirjakohad Vanast Testamendist ja Uuest Testamendist, kõik see,
mida Jeesus räägib tervendamisest. See aitab mind, ma ei pea otsima
neid kogu Piiblist, vaid need on kogutud kokku ühte raamatusse.
Kui sain teada, et Jumala Sõna on seeme ja Jumala Sõna sünnitab usku,
vajame usku, et võtta vastu paranemine, tervis, Jumala elu.
Jumala Sõna sünnitab usku,
hakkasin hullu moodi külvama neid sõnu südamesse.
Juba selle raamatu lugemise abil laste või minu oma haiguste ajal
neid sõnu lugedes ja suunates neid otse haigusele, gripi või
kõrvavalu peale. Suunates neid - Jumala sõnu -
keskendudes ja süües neid, nagu leiba, lastes neil minna
sügavale südamesse, peites see südamesse.
Poole tunni või tunnise lugemise järel hakkas midagi juhtuma.
Mu südamesse tõusis usk ja kindlus, et see on tõde.
Jumal tahab mind tõesti tervendada.
Kui usk tuleb südamesse, siis sellel hetkel laps terveneb. Iga kord!
Me ei palveta: Jumal tervenda meid! Piibel ütleb,
et Ta on kandnud meie haigused. - Ta on seda juba teinud.
Kui haigus püüab meie ellu tulla, hakkame külvama Jumala Sõna
tervenemisest. Jumal saatis oma Sõna ja see Sõna ise tervendas.
Kas pole imeline!
Kõik Jumala sõnad on seemned. Alguses kui Jumal lõi maailma,
taimed jms. millest 1. Moosese raamtus räägitakse, iga liik
kandis vilja, milles oli seeme. Iga seeme tootis
oma liigi järgi vilja. Selles peitub see tõde,
et mis iganes eluvaldkonna mure meil on, mida me soovime muuta,
tervise või rahaasjade või inimsuhete alal, võime hakata
külvama Jumala Sõna selle kohta. Seda Jumala Sõna, mida vaja.
Kui me vajame tervist, siis hakkame külvama tervenduskirjakohti.
Kui vajame majanduslikku abi, külvame sellest rääkivaid sõnu.
Kui vajame abi inimsuhetes, külvame sõnu, mis sellest räägivad.
Jumala Sõna on tõde. Mitte lihtsalt eraldiseisev tõde,
vaid seeme, mis toodab vilja oma liigi järgi.
Mis on see maapind, sellest räägime peagi rohkem.
Jumala Sõna ütleb, et Taevariik on seespidi meie sees.
Lk.17:21 "Sest ennäe, Jumala riik on seespidi teie sees!"
Jumala riik on meie sees ja me võime hakata külvama sinna
erinevaid imelisi seemneid. Need ise sünnitavad usku
ja kui usk sünnib, hakkab see vilja kandma.
Haleluuja! Me ei peagi pigistama midagi, vaid peame külvama.
Ja neis sõnades enestes on vägi sünnitada seda,
millest need räägivad.
Kuidas see kirjakoht oligi - ükski sõna ei lähe raisku...
Js.55:6 "Nõnda on ka minu sõnaga, mis lähtub mu suust:
see ei tule tagasi mu juurde tühjalt, vaid teeb,
mis on mu meele järgi, ja saadab korda, milleks ma selle läkitasin."
Kui ma soovin rediseid, siis ma külvan rediseseemneid.
Kui soovin muru, siis ma külvan muruseemneid.
Kui soovin paprikat, külvan paprikaseemneid.
See on täpselt sama põhimõte Jumala Sõna puhul.
Peame nüüd väikese pausi ja sa võid vaadata neid imelisi sõnu, mis
muusika saatel ekraanile ilmuvad. Külva neid oma südamesse!
Märkad mõne minutiga, et su usk neis valdkondades kasvab. Vaata.
JUMAL KÕNELEB
2. Moosese 15:26 "Kui sa tõesti kuulad Jehoova,
oma Jumala häält ja teed, mis õige on tema silmis,
paned tähele tema käske ja täidad kõiki tema korraldusi, siis ma ei
pane su peale ainustki neist tõbedest, milled ma panin
egiptlaste peale, sest mina olen Jehoova, su ravija!"
Jesaja 53:5 "Karistus oli tema peal,
et meil oleks rahu, ja tema vermete läbi on meile tervis tulnud."
Loodetavasti märkasid, et Jumala Sõna südamesse vastu võttes
sünnitab see usku ja usu kaudu hakkavad need sõnad toimima.
Oleme rääkinud, et Jumala Sõna on seeme.
Jeesus rääkis tähendamissõna külvajast, kes läks külvama.
Selgitades ütles Ta, et külvaja külvab Sõna.
Jumala Sõna on seeme. Loeme selle tähendamissõna seletust.
Jüngrid tahavad teada selle tähendamissõna tähendust, mida
lugesime Matteuse evangeeliumist. Mida Jeesus sellega mõtleb?
Jeesus selgitab Mt. 13:18 alates: "Kuulge siis teie nüüd
tähendamissõna külvajast: Kui keegi kuningriigi sõna kuuleb
ega saa aru, siis tuleb tige ja kisub ära selle, mis on külvatud ta
südamesse. Seda tähendab see, mis külvati tee äärde. Mis kaljuse maa
peale külvati tähendab seda, kes sõna kuuleb ja võtab selle kohe
rõõmuga vastu; temal aga ei ole juurt eneses, vaid ta on ainult
üürikeseks; kui viletsus ning kiusatus tuleb sõna pärast, taganeb
ta varsti. Aga mis ohakate sekka külvati, tähendab seda, kes küll
sõna kuuleb, maailma mure ja rikkuse pettus aga lämmatab sõna
ära ja see jääb viljatumaks. Ent mis külvati hea maa peale,
tähendab seda, kes sõna kuuleb ning saab sellest aru ja kannab
ka vilja; ja mõni annab sada seemet, mõni kuuskümmend,
mõni kolmkümmend." Selgitades ütleb Jeesus esmalt, et
seeme on Jumala Sõna. Sejärel räägib ta erinevatest
maapindadest, kuhu Sõna võib langeda.
Ja maapinnast oleneb, milline tuleb saak.
Mis on see maapind? See pole meie aju.
See on meie süda.
Jeesus ütleb esmalt, et kui me ei mõista Jumala Sõna ega õpetust,
mida loeme, siis jääb Sõna viljatuks. Kuulasin kord ühte
tõeliselt võitud kõnelejat, kes rääkis üle kahe tunni konverentsil.
Ta hüppas aga ühest teemast teise nii palju, et ma ei saanudki aru,
mida ta öelda tahab. See sõnum jäi viljatuks.
Kui sa mõnda kirjakohta ei mõista, tasub selgitada, küsida nõu või
otsida teisi allikaid, et saaksid aru, mida Sõnas on mõeldud.
See on esimene samm selleks, et Sõna võiks kanda vilja.
On ka teisi "maapindu." Mis need on?
On ka kaljupealne maa. - Kõva maapind.
Jeesus räägib siin inimesest, kes võib algul sõnumist
vaimustuda, aga maailmamured ja rikkuse ahvatlus tõmbab või
tuleb tagakiusamine ja ei julgeta hoida Sõnast kinni.
Ka meie elus on see tõde olnud.
Näiteks tervenemise osas. Kui seisad Sõna peal ja tundub,
et ei saa ju terveks! Mida selles olukorras teha?
Kas Sõna pole siis tõde? Meie kogemused ja elu vastuolulisus
võivad sõna lämmatada ja me ei usu enam sellesse. Sõna on ikkagi tõde!
Vabandust. Terviseks!
Eelmisel nädalal just juhtus selline ime.
Kas võin rääkida? See kirjeldab hästi sellist olukorda.
Meie kool toimib usu varal ja me oleme hoidnud kinni sõnast,
mis ütleb:"Issand annab palga ustavalt." Ja siis tuli palgapäev.
Ja palgaraha ei olnud. Esimene mõte oli, et äkki see Sõna
ei toimigi, või pole meie usk piisav või on mingi muu viga.
Viga ei ole Jumala Sõnas. Iga seeme on täiuslik ja
iga seeme on tõde. Esimese pettumuse järel me
otsustasime - oli palk või polnud, Jumala Sõna on tõde!
Ja Ta annab palga ustavalt. Läks veidi aega. Me seisime palves
selle peal, et Jumala Sõna on tõde, kuigi olukord näis vastupidine.
Ja halleluuja! Meie koolile kingiti raha.
Kõigile sai palka maksta. Täpselt nii palju,
kui ette nähtud oli. Jumala Sõna toimib.
Sellegipoolest. Jumala Sõna on tõde.
Jeesus ütles Johannese 6:63: "Sõnad, mis mina olen
teile rääkinud on vaim ja on elu." Need sõnad, mis Jeesus on meile
rääkinud, on vaim ja elu! Sõnas on tõepoolest Jumala Vaim
ja Tema elu. Selle Sõna sees. Jumala Sõnas eneses leidub vägi
selle Sõna teoks tegemiseks. - Samuti nagu seemneis on olemas
kõik see, mida on tarvis, et neist kasvaks
ja kannaks vilja just see taim. Seemnes on kogu info. Vaja on vaid
õiget pinnast ja tingimusi. Samamoodi toimib Jumala Sõna.
Peame külvama heasse pinnasesse. Hea pinnas on meie süda.
See on nii lihtne tõde.
Ja see, et Jeesus päriselt mõtleb, seda mida Ta ütleb.
Ta mõtleb sõna-sõnalt, mida ütleb. Me oleme Janiga nii lapsemeelsed,
et võtame alati Jeesuse sõnu otseses tähenduses. Ja Pauluse ja
Moosese ja Joosua ja Jumala sõnu. Ja teeme nende järgi.
See on töötanud! Jumal ongi teinud, mida on lubanud teha.
Lubadus lubaduse järel on täitunud, me lapsed ja meie ise
oleme tervenenud, majanduslik olukord on paranenud, Jumal teeb
imesid sel alal, meie abiellu on tulnud imeline rahu, meie pereelu
on rahulik, meie lapsed järgivad Issandat ja on rahulikud,
meil on imeline ühtsus kodus. Kui sa vaid saaksid sellele pihta,
et Jumala Sõna on tõesti seeme, mis kannab vilja oma liigi järgi ja
toob muutuse sinu ellu.
Kui sulle ei meeldi mõni sinu eluvaldkond, kui oled haige,
vaene või riius, hakka külvama teistsugust seemet.
Äara vaara seriaale ja seebikaid, ära külva seda jama oma südamesse!
Külva neid häid ja elu muutvaid Jumala sõnu. See hakkab vilja
kandma. Ära anna alla, kui see ei juhtu kohe. Ka meie elus ei
muutunud kõik hetkega. Mitte nii, et lugesin viis minutit Piiblit
ja rahakotti tuli raha. Muidugi mitte.
Küsimus on südame ja sisemuse muutuses, mille kaudu Jumal saab
tegutseda minu elus. See on õieti hoiak, et Piibel
on mulle kõige tähtsam raamat. See raamat on mu elu juhis.
Olen taibanud, et see raamat muudab minu elu. Ma loen seda iga päev.
Ma naudin seda ja ma söön seda Sõna ja lasen sellel ennast muuta.
Mida rohkem ma seda teen, seda imelisem see on.
Loeksin veel Heebrealaste 4:12
"Sest Jumala Sõna on elav ja vägev..."
Vaatasin laiendatud piiblitõlkest ja seal on öeldud:"Sõna on elav ja
täis väge, mis teeb selle toimivaks töökorras olevaks, efektiivseks,
jõudu andvaks. See annab või toidab energiaga, see teeb võitlusvalmiks
ja annab energiat." Jumala Sõna annab energiat,
teeb võitlusvalmiks, annab voolu - vau!
Sõna sisaldab eneses väge ennast teoks teha.
Ka sina võid võtta uue hoiaku Jumala Sõna suhtes.
Võid hakata Jumala Sõna külvama igale elualale oma südamesse.
Oma südame maalapile. Ja see kannab imeliselt vilja.
Nagu Joy ütles - ära anna alla kui sa ka esimesel korral ei usu
loetud Sõnasse! Usk tuleb kuuldust ja kui sa loed seda Sõna korduvalt,
siis see ise sünnitab usku.
Sõna + usk on võitmatu kombinatsioon.
Kui sellega liitub Jumala antud usk,
hakkavad asjad juhtuma. Ükski olukord ei saa midagi selle vastu,
vaid Jumala Sõna võib muuta kõiki olukordi.
Kogu universumis pole midagi võimsamat Jumala Sõnast.
Palvetame. Tänu, Issand, et Su Sõna mõjutab iga kuulajat ja vaatajat
ja kannab imelist vilja igas elus! Tänu, et Sina annad õiged sõnad,
et igaüks saaks külvata oma vaimus ja kasvada sinu tundmises ja
vabaneda erinevaist ahelaist ja takistustest Jeesuse nimel.
Tänu, et Sinu Sõna on tõde! Aamen.
Kui soovid seda saadet toetada, võid palvetada või annetada TV7-le.
Swedbank 221048388411 SEB 10220109461019
Õnnistust!
Tõlge: Meeli Martin